KOMISSION ASETUS (EY) N:o 1754/94, annettu 18 päivänä heinäkuuta 1994, raakatupakka-alan asetusten (ETY) N:o 3477/92 ja (ETY) N:o 3478/92 muuttamisesta tiettyjen määräpäivien vahvistamisen osalta



Virallinen lehti nro L 183 , 19/07/1994 s. 0005 - 0006

Suomenk. erityispainos Alue 3 Nide 59 s. 0083

Ruotsink. erityispainos Alue 3 Nide 59 s. 0083



KOMISSION ASETUS (EY) N:o 1754/94, annettu 18 päivänä heinäkuuta 1994, raakatupakka-alan asetusten (ETY) N:o 3477/92 ja (ETY) N:o 3478/92 muuttamisesta tiettyjen määräpäivien vahvistamisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 7 ja 11 artiklan, sekä katsoo, että tietyt jäsenvaltiot ovat kohdanneet hallinnollisia vaikeuksia raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä 1 päivänä joulukuuta 1992 annetun komission asetuksen (ETY) N:o 3478/92(2), sellaisena kuin se on viimeksi muutettuna asetuksella (EY) N:o 479/94(3), säännösten täytäntöönpanossa; tämän vuoksi olisi jäsenvaltioille annettava vuoden 1994 sadon osalta valtuudet hyväksyä palkkiokelpoisiksi ennen tiettyä määräpäivää tehdyt ja rekisteröidyt viljelysopimukset; samat valtuudet olisi myönnettävä myös viljelyilmoitusten jättämisen ja rekisteröinnin osalta, näin ollen olisi myös raakatupakka-alan kiintiöjärjestelmän soveltamista koskevista yksityiskohtaisista säännöistä vuosien 1993 ja 1994 sadoille 1 päivänä joulukuuta 1992 annettu komission asetus (ETY) N:o 3477/92(4), sellaisena kuin se on viimeksi muutettuna asetuksella (EY) N:o 813/94(5), muutettava käyttämättä jääneiden viljelysopimusten tai kiintiötodistusten toista jakoa koskevan määräpäivän osalta, kyseisiä toimenpiteitä olisi sovellettava mahdollisimman pikaisesti, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3477/92 11 artiklan 3 kohdan loppuun virke seuraavasti: "Vuoden 1994 sadon osalta jäsenvaltiot voivat hyväksyä palkkiokelpoisiksi jalostusyritysten ennen 14 päivää heinäkuuta jakamat määrät." 2 artikla Muutetaan asetus (ETY) N:o 3478/92 seuraavasti. 1 Korvataan 3 artiklan 1 kohdan viimeinen virke seuraavasti: "Vuoden 1994 sadon osalta jäsenvaltioiden on mahdollista hyväksyä palkkiokelpoisiksi viimeistään 4 päivänä heinäkuuta tehdyt sopimukset sekä komission asetuksen (ETY) N:o 3477/92(*) 11 artiklan 3 kohdan mukaisen lisämäärien myöntämisen jälkeen tehtävistä sopimuksista ne, jotka on tehty ennen 23 päivää heinäkuuta. (*) EYVL N:o 351, 2.12.1992, s. 11" 2 Korvataan 3 artiklan 2 kohdan viimeinen virke seuraavasti: "Vuoden 1994 sadon osalta jäsenvaltioiden on mahdollista hyväksyä palkkiokelpoisiksi ennen 13 päivää heinäkuuta rekisteröitäviksi jätetyt sopimukset sekä asetuksen (ETY) N:o 3477/92 11 artiklan 3 kohdan mukaisen lisämäärien myöntämisen jälkeen tehtävistä sopimuksista ne, jotka on jätetty rekisteröitäviksi ennen 30 päivää heinäkuuta." 3 Korvataan 5 a artiklan 1 kohdan kolmas alakohta seuraavasti: "Vuoden 1994 sadon osalta jäsenvaltioiden on mahdollista hyväksyä palkkiokelpoisiksi toimivaltaisille viranomaisille viimeistään 4 päivänä heinäkuuta jätetyt viljelyilmoitukset sekä asetuksen (ETY) N:o 3477/92 11 artiklan 3 kohdan mukaisen lisämäärien myöntämisen jälkeen annettavista viljelyilmoituksista ne, jotka on jätetty ennen 23 päivää heinäkuuta." 4 Korvataan 5 a artiklan 4 kohdan toinen alakohta seuraavasti: "Vuoden 1994 sadon osalta jäsenvaltioilla on lupa pidentää 1 päivänä toukokuuta ja 20 päivänä toukokuuta päättyviä määräaikoja vastaavasti 13 päivään heinäkuuta ja 30 päivään heinäkuuta." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1994. Komission puolesta René STEICHEN Komission jäsen (1) EYVL N:o L 215, 30.7.1992, s. 70 (2) EYVL N:o L 351, 2.12.1992, s. 17 (3) EYVL N:o L 61, 4.3.1994, s. 4 (4) EYVL N:o L 351, 2.12.1992, s. 11 (5) EYVL N:o L 94, 13.4.1994, s. 6